***Gramofon***

*Na podstrešju ste našli zaboj neznanega izvora in namena uporabe. Po daljšem raziskovanju ste ugotovili, da gre za posebno izvedbo gramofona, ki temelji na dveh nosilcih zvoka: stari vinilni plošči in novodobnem CD-ju. Za predvajanje zvoka je potreben zagon obeh nosilcev.*

**Pripomočki:**

* Slamica za pitje Cockte

**PRVA NALOGA**

Za reševanje prve naloge morate najprej pridobiti svinčnik, ki se nahaja v sefu. Iz sefa nato potegnete elektro ploščico s kondenzatorjem in tremi priključki (+5 V, GND, OUT), povezanimi s krmilnim vezjem.

**Kondenzator je potrebno prazniti preko izhoda (OUT) tako, da je na njem napetost med 4 in 3 volte vsaj tri sekunde.** Stanje napetosti kažejo 3 svetleče diode. Če je napetost v primernem območju gori zelena LED, sicer pa rdeča (previsoka), ali rumena (prenizka).

Uspešen zaključek naloge omogoči prehod na drugo uganko (sprostijo se vrata na prednji stranici sefa).



**DRUGA NALOGA**

Sprostitev prednjih vrat omogoči dostop do vrtljive plošče in dodatnih pripomočkov (svetilka in elektromotor v ohišju) s pomočjo katerih lahko dosežete rotacijo vrtljive plošče.

Sef bo mogoče odpreti, če se vrtljiva plošča najprej zasuka za štiri obrate v nasprotni smeri urinih kazalcev in nato še za dva obrata v smeri urinih kazalcev.

**Pomembno**:

* Rotacija vrtljive plošče je onemogočena, če so prednja vrata odprta.
* Elektromotor vgrajen v ohišje se po aktiviranju vrti še približno 5 sekund, nato se samodejno izklopi.



**Prosimo, da pri vdiranju ne nagibate sefa in ne uporabljate grobe sile, ampak fizikalno znanje in pripomočke, ki so na voljo.**